JUMAL KÕNELEB
Tere! Tore kohtuda taas.
Elu võib olla väga rikas.
Mõnel on maist vara üleliiagi palju.
Kui meil oleks ka kõik eluks vajalik, aga puuduks armastus,
siis oleks elu mõttetu.
Kord kirjutasin töökoha seinale, et armastus annab tähenduse.
Üks töötaja küsis: "Mida see tähendab?"
Vastasin: "Kui armastame iga päev,
teeme armastuse tegusid ja hoolime teineteisest kasvõi pisut,
siis on iga päev tähendusrikas."
Selle pärast nimetab Piibel armastust kõige tähtsamaks asjaks.
Selle pärast me räägimegi armastusest,
sest pole midagi sellest tähtsamat.
See annab meile lootust,
see annab me olemasolule tähenduse
ja annab kõike, mida tegelikult vajame.
Armastuses on kõik olemas.
Tundub see liigse klišeena?
- Ei, see on tõesti nii.
1. Korintlastele 13:13.
Kas sa loeksid selle ette?
"Ent nüüd jääb usk, lootus, armastus, need kolm,
aga suurim neist on armastus."
Miks Piibel ütleb nii?
Lihtsalt selle pärast, et Jumal on armastus.
Muidugi on Ta ka suurim ja mõistagi on see siis ka tähtsaim.
Jumal on nagu tegutsev vulkaan.
Ta sisemus keeb ja keeb pidevalt.
Ta südames keeb tohutu,
kustumatu, igavene, lõputa armastus.
Jeremija 31:3:
"Ma olen sind armastanud igavese (lõputu) armastusega,
seepärast jääb mu osadus sinuga."
Ülemlaul 8:6
"Pane mind pitseriks oma südamele, pitseriks oma käsivarrele!
Sest armastus on tugev nagu surm, armukadedus julm nagu surmavald.
Selle lõõsk on tulelõõsk, selle leegid Issanda leegid."
Piibel räägib Jumala armastusest nagu tulest.
Kui mõtlen, et Jumal on tegutsev vulkaan,
siis see on vulkaan, mis pidevalt purskab.
Miks hakkab vulkaan purskama?
Maakoore all on laava - kivimitesulam, mis tekitab pinget koore all.
See lükkab maakoort ülespoole, tekivad avad ja laava purskab välja.
See tekib laavas oleva pinge tõttu, mis justkui purskab välja.
Maa sügavaimas kihis keeb pidevalt tulikuum laava.
Vahel, kui mandrid liiguvad ja maakoor praguneb,
purskub sügavalt maa sisemusest välja laava.
Mõnikord toimub see plahvatuslikult, aga vahel purskab vulkaan ka vaikselt.
Hawaii saartel tekib neid pragusid üksteise järel tasapisi
ja laava voolab seal välja aeglaselt, aga ühtlaselt.
Laava on selline, et selle voolamist ei peata millegagi.
Jumala armastus on samasugune - Tema süda tuksub kogu aeg.
Sellest tulvab kogu aeg armastust me vastu.
Ta süda otsib meid ja igatseb me järele.
Ta tahab osutada seda meile ja tulla selle kaudu me südameisse.
Jumala süda on armastav süda. Jumal on armastus.
See on väga lohutav,
sest me inimlik armastus tuleb ja läheb.
Ja kuigi ka meie süda peaks olema kustumatu armastuse vulkaan,
siis vahel see kustub ja jahtub korralikult maha.
Siis on hea teada,
et Jumala armastav süda ei ole selline.
See ei kustu kunagi ega saa ka kunagi tühjaks.
See ei lõppe kunagi. See on lõputa ja igavene.
See tuksub kogu aeg sama palavalt,
lõputut ja ehedat tulist armastust.
See on nagu päike, mis kogu aeg paistab.
Päike küll ühel hetkel kustub,
aga Jumala armastuse tuli ei kustu kunagi.
See on lohutav.
Matteuse 24:12 ütleb Jeesus nii:
"Ja kui ülekohus võtab võimust, jahtub paljude armastus."
Jeesus hoiatab, et mida lähemal on Tema tagasitulek,
seda keerulisemaks elu ja olukorrad muutuvad
ning mitmete südamed jahtuvad.
Seepeale Ta jätkab:
"Aga kes peab vastu lõpuni, see pääseb."
Me võime mõelda, kuidas seda siis teha?
Kuidas hoida oma süda ikka soojana?
Kuidas ma saan hoida oma vaimu ja südant armastust täis,
kui kogu maailm muutub kogu aeg külmemaks ja külmemaks?
Kui see sõltuks meist, meie üritustest ja pingutustest,
siis see oleks lootusetu olukord.
Aga kuna Jumal on armastus ja Ta elab meie sees,
siis võime õppida tundma seda armastust, mida ei saa otsa.
Võime veeta aega selle armastuse ligiolus,
mis leegitseb koguaeg. Halleluuja!
Minuga juhtus nii,
et kui hakkasin mõistma, et Ta tõesti armastab mind,
siis hakkasid mu südame maapinna plaadid avanema
ja mu südame kõva koore sisse tekkisid praod.
Jumala armastuse laava hakkas välja murdma.
Kui mõistan, et ma olen Tema armastuse sihtmärk,
siis see muudab mind.
Mina, Joy, võin öelda nagu Johanes ütles:
"Mina olen see, keda Jeesus armastab."
Markuse 1:11: "Ja taevast kostis hääl..."
Täna kostab taevast hääl sulle:
Sina oled mu armas Poeg, (sina oled minu armas tütar,)
sinust on mul hea meel!”
Nii ütleb Issand.
See on liigutav,
et Isa ütles need sõnad Jeesusele enne, kui Ta üldse midagi tegi.
See räägib sellest, et Jumala armastus on tingimusteta.
Jumal armastab sind ja mind selle pärast, et Ta on meid loonud.
Mitte selle pärast, mida me teeme. Olgu see siis hea või mitte.
See pole tingimuslik ega sõltu meie saavutustest.
Jumal tõesti armastab meid selle pärast, et Ta on meid loonud
ja selle pärast, et me päriselt oleme Talle kallid.
Lihtsalt selle pärast, et oleme Talle armsad.
Sellega meenuvad mulle mu lapsepõlvelemmikud tinasõdurid.
Mul oli üks lemmiksõdur, kes alati võitis.
See oli mu lemmik.
See oli alati parim ja ma armastasin seda.
Olin selle ise teinud ja see oli mulle oluline.
Kuigi see ei teinud ise midagi, oli see mulle ikkagi armas.
Sa oled Jumalale armas, sest Ta on sind loonud.
Tal on sinust isegi hea meel nagu Ta ka Jeesusele ütles.
Tal oli Jeesusest hea meel, kuigi Ta polnud midagi veel teinud.
Ma polnud sellega harjunud.
Ma polnud harjunud sellega, et mind armastatakse.
Kun olin oma südame juba sulgenud selle ees
ja juba väikese tüdrukuna ehitanud enese ümber kaitsemüüri,
siis olin selle sees ja selle seinadest ei pääsenud läbi.
Kui olin oma kaitsemüüride sees, ei saanud keegi mulle haiget teha.
Selle koore sees on kaitstuna lihtsam elada.
Mul polnud sellest midagi, sest olin sellega harjunud.
Aga siis kuulsin jutte armastusest.
Sain teada sellest ja see liigutas mu südant.
Mu südame kaitsekoorde tekis pragu.
Armastus hakkas sisse tulema ja see liigutas mind.
See pehmendas mu südant
ja see ava ei kasvagi enam kinni.
Mida rohkem ma selle armastuse kohta õppisin,
seda suuremaks see pragu kaitsekoores muutus
ning armastus puudutas mind üha rohkem ja sügavamalt.
Siis hakkasin ka lõõgastuma ja usaldama seda armastust;
usaldama, et see on armastus, mis ei tee mulle haiget.
See on tingimusteta armastus - armastus, mis ei saa otsa.
See muudkui tulvab mu üle pidevalt nii päeval kui öösel.
Päev päeva järel, nädal nädala järel.
Kuust kuusse voolab Ta armastus ja on kogu aeg mu üle.
Ta avas mulle armastuse allika selle kaudu, et Ta suri ristil mu eest.
Ta saatis oma Poja.
See ei sõltu minust.
See armastus voolab vaatamata sellele,
kas olen olnud tubli või mitte.
Hämmastav on see, et Jeesus kuulutab isegi seda,
et Taevaisa armastab meid sama palju kui Jeesust.
Ta armastab meid sama palju.
Johannese 17:22-23:
"Ja mina olen andnud neile selle kirkuse,
mille sina oled andnud mulle,
et nad oleksid üks, nii nagu meie oleme üks:
mina neis ja sina minus,
et nad oleksid täielikult üks,
nii et maailm tunneks ära, et sina oled minu läkitanud
ja et sa oled armastanud neid, nii nagu sa oled armastanud mind."
Johannese 15:9:
"Nõnda nagu Isa on armastanud mind, olen minagi armastanud teid.
Jääge minu armastusse!"
Jeesus ütleb, et Isa armastab sind ja mind sama palju kui Teda.
Jeesus ise püsis Isa armastuses ja ütles,
et nii nagu Isa armastas Teda,
nõnda armastab Ta sama armastusega ka meid.
Tahame rääkida sellest ka seetõttu,
et me rahva olukord teeb meile haiget.
Armastus on paljude jaoks valus teema juba ajaloolistel põhjustel.
See on raske paljude jaoks.
Paljude soomlaste jaoks on armastus vaid kaunis sõna.
Kumisev vask nagu Piibel ütleb.
Sellest on oluline rääkida,
sest vahel isegi kogudustes ei räägita, et Jumal on armastus
ja et Ta tahab, et me tõesti usuksime sellesse.
Ja et lisaks uskumisele
ka elaksime seda välja ja võtaksime selle vastu.
Ometi otsivad paljud just seda.
Soomes on "Isa armastus" kursused ja mõni käib neil lausa salaja.
Nad igatsevad armastuse kogemust,
aga ikka kuulutatakse, et seda ei peaks igatsema.
Kas põhjuseks on lihtsalt see, et see teeb nii palju haiget
ja sellest ei julgeta rääkidagi?
Nagu Joy ütles - on õpitud elama ilma selleta
ja saadakse hakkama ilma selleta,
arvates, et ka teised peavad saama ilma selleta hakkama.
Arvatakse sedagi,
et armastuse kogemine teeb meid nõrgaks.
Et armastuse vajamine teeb meid sõltuvaks sellest
ja sellist sõltuvust peetakse nõrkuseks.
Kuid Jumalariigis see pole nii.
Kui ma tunnen Jumalat ja tean, et Ta armastab mind tingimusteta -
ilma mingite saavutuste ja mingite nõudmiste täitmiseta
ja täiesti vabalt,
siis just see teeb mind tugevaks.
Siis võib mu süda olla kogu aeg pehme.
Siis ma ei solvu nii kergesti, ma ei saa vihaseks ega ärritu,
mul on hea olla ja ma võin olla sõbralik.
Selle pärast, et mu süda on pehme.
Armastus on nagu tuli.
"Selle lõõsk on tulelõõsk, selle leegid Issanda leegid."
See on soojendav ja imeline, aga samas see ka põletab.
See põletab just selle pärast,
et see puudutab mu südames neid kohti,
milles olen haiget saanud.
See puudutab mu vana üksildust.
Kui lasen sel end puudutada, siis see lohutab ja ravib.
- See vabastab.
See räägib armust ja kaastundest.
Laseme sel armastusel end puudutada
ja laseme sel laaval tulla eneste üle.
Las see mässib meid selle sooja teki sisse.
Ärme ehmu, kui see ka veidi põletab.
See on tervendav.
See põletab ära vajaduse olla üksinda ja ise hakkama saada.
Las need maapinna plaadid me südameis nihkuda ja avaneda.
Piibel ütleb, et lootus ei jäta häbisse,
sest armastus on meisse valatud Püha Vaimu kaudu.
Kui oled võtnud Jeesuse vastu, siis Püha Vaim on su südames.
Püha Vaim elab su sees
ja kõige tähtsam asi, mida Ta tahab sulle näidata,
nii et ka sina võiksid seda kogeda,
on see, et Jumal on armastus ja Jumal armastab sind.
Püha Vaim on juba välja valatud.
Kui sa pole veel võtnud Jeesust vastu, siis võid seda täna teha.
Võid öelda Jeesusele: "Tule mu südamesse!
Ma ei jaksa enam olla üksi ega talu enam seda karmust;
ma ei talu enam seda valu, ega seda üksildust.
Jeesus, tule mu südamesse!"
Kui palud, et Jeesus tuleks su ellu ja saaks su elu Issandaks,
siis Ta tuleb kohe ja siis tuleb ka armastus su sisse.
Armastuse allikas tuleb sinu sisse - sa ei pea seda enam kusagilt otsima.
Ei pea otsima teistest inimestest ega mingitest kogemustest,
narkootikumidest või millest iganes seda head tunnet otsitakse.
Hea tunde allikas tuleb sinu sisse.
Lase sel tulla ja võta see täna oma südamesse vastu.
PALVETAME KOOS SINUGA
Tänu Issand, et oled päriselt olemas.
Tänu, et see on tõesti tõsi.
Sa oled meie looja ja Isa.
Issand, Sina ja mina kuulume kokku.
Issand, aitäh, et meid on loodud elama Sinu armasatuses.
Aitäh Issand, et aitad meil nüüd lõõgastuda.
Me hingame sügavalt
ja lõõgastume siin Su palge ees.
Issand armasta meid.
Las Su armastuse laava voolata me üle ja me ei karda seda.
See on arm ja armastus.
Armu ja armastuse laava,
nis vabastab, tervendab lohutab ja rahustab.
Aitäh Issand!
Aja ära hirm ja üksildus.
Tänu Issand, et võin olla avatud Sulle!
Ma võin olla Sinu laps. Võin olla väike ja Sina oled suur.
Issand, ma vaatan Su suurust
ja lõõgastun, kui näen, kui tohutult suur Sa oled.
See on nii hea mu jaoks, et ma ei pea olema see suur.
Tänu Püha Vaim, et saame praegu tuua Su ette need,
kellel on haavu ja valu südames.
Aitäh Issand, et see Su armastuse tuli teeb terviklikuks ja vabaks.
Tahame kuulutada seda just praegu igale südamele.
Armastuse toodud vabadust, terviklikkust ja rahu.
Jeesuse nimel, aamen.
Tahame tänada kogu saadud tagasiside eest
ja ka eestpalvesoovide eest.
Me palvetame kõikide eest, kes meile palvesoove saadavad.
Kui soovid rohkem teada me töö kohta,
külasta ekraanil nähtavat kodulehekülge:
Seal on infot meie lasteaia ja kooli kohta.
Sealt saab tellida ka raamatuid,
mille kaudu Jumala armastus võib saada tõelisuseks ka sinu elus.
Nagu Johannes ütleb: "Me oleme õppinud tundma
ja me usume seda armastust, mis Jumalal on meie vastu."
Jumal tahab, et ka sina õpiks tundma ja usuks seda armastust,
kes sind tervendab ja vabastab.
Ole õnnistatud Jeesuse nimel!
Inimestena me muretseme ja kiirustame ilmaaegu.
Fakt on siiski see, et ühe asjaga on kiire.
See on evangeelium.
Veel on kodusid ja inimesi,
kes pole kunagi kuulnud evangeeliumit.
TV7 jõuab nüüd kogu maailma,
sest seda võib vaadata interneti kaudu kõikjal maailmas.
Hakka ka sina toetama TV7 tööd,
et jõuaksime evangeeliumiga kõikide inimesteni.
Võid teha seda juba täna helistades numbrile 900 1777.
Kõne maksab Eestis 7 eurot.
Võid kasutada ka kontonumbreid, mida näed peatselt ekraanil.
Igaüks meist võib olla osaline evangeeliumi kuulutamises.
Tule osalema Jeesuse nimel!
Annetustelefon: 900 1777 (hind 7 eur) Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin